Sjednica Upravnog odbora Lokalne akcijske grupe Vuka-Dunav, održana je dana 21. ožujka 2024. godine u 12:00 sati putem elektroničke pošte, sukladno točki 2, Članak 29. Statuta LAG-a Vuka-Dunav (06. rujan 2023. godine) te je sačinjen sljedeći

**ZAPISNIK**

**sa 70. sjednice Upravnog odbora**

Sjednica Upravnog odbora LAG-a Vuka-Dunav održana je putem elektroničke pošte na način da su članovi Upravnog odbora obavješteni o terminu do kojeg je bilo potrebno glasati odnosno o terminu održavanja Sjednice te o razlozima zbog kojih se Sjednica Upravnog odbora održava putem elektroničke pošte.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora putem elektroničke pošte.

Utvrđen je odaziv članova Upravnog odbora koji su se odazvali glasovanju i to kako slijedi:

1. Općina Antunovac, Davor Tubanjski,
2. NK „Vitez 92“, Zdravko Krznarić,
3. Općina Vuka, Damir Maričić,
4. Općina Vladislavci, Marjan Tomas,
5. Centar za mlade Dalj, Milica Sevkić,
6. PSVZ ,,Agrovladislavci“, Maja Magdika,
7. OPG Mario Vila, Mario Vila,
8. Udruga umirovljenika Općine Antunovac, Grozde Mikulić,
9. OPG Ljubica Šunić, Ljubica Šunić,
10. OPG Martinović Mladen, Martinović Mladen,
11. PVZ ,,Fructus“ Antunovac, Zdenko Đerđ,
12. Udruga veterana vojne policije OBŽ, Stipe Modrić.

Zapisnik je sastavila Matija Horvat, a za ovjerovitelja zapisnika je izabrana Čik Ivana.

Poziv na 70. Sjednicu upravnog odbora zajedno sa materijalima za Sjednicu, upućen je i dostavljen elektroničkom poštom 20. ožujka 2024. godine. Članovi Upravnog odbora pozvani su da pregledaju materijale i da se očituju na iste putem elektroničke pošte, a iznimno ako nisu u mogućnosti na iste odgovoriti elektroničkom poštom, dostavom pisane obavijesti putem pošte na adresu LAG-a Vuka-Dunav.

**DNEVNI RED**

1. Usvajanje zapisnika sa 69. Sjednice Upravnog odbora,
2. Odluka o usvajanju 1. izmjene plana nabave Lokalne akcijske grupe Vuka-Dunav za 2024. godinu,
3. Razno.

**Ad 1: USVAJANJE ZAPISNIKA SA 69. SJEDNICE UPRAVNOG ODBORA**

Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 69. Sjednice Upravnog odbora.

12 (dvanaest) članova Upravnog odbora je suglasno usvojilo ovu točku dnevnog reda.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 4 predstavnika | 3 predstavnika | 5 predstavnika |
| 33% | 25% | 42% |

**Ad 2**: **ODLUKA O USVAJANJU 1. IZMJENE PLANA NABAVE LOKALNE AKCIJSKE GRUPE VUKA-DUNAV ZA 2024. GODINU**

Članovima Upravnog odbora dostavljena je odluka o usvajanju 1. izmjene plana nabave lokalne akcijske grupe Vuka-Dunav za 2024. godinu zajedno s 1. izmjenom plana nabave za 2024. godinu.

12 (dvanaest) članova Upravnog odbora je suglasno usvojilo ovu točku dnevnog reda.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 4 predstavnika | 3 predstavnika | 5 predstavnika |
| 33% | 25% | 42% |

**Ad 3. RAZNO**

Kako nije bilo dodatnih komentara, te se članovi Upravnog odbora slažu s gore navedenim točkama Dnevnog reda, Sjednica odbora je zaključena. Uz Zapisnik prilaže se i dokaz o glasovanju pojedinog člana Upravnog odbora.

URBROJ: UO/24-3

U Antunovcu, dana 21. ožujka 2024. godine.

|  |  |
| --- | --- |
| Zapisničar  Matija Horvat | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Čik Ivana | |